pythainlp/thai-wiki-dataset-v4 huggingface dataset:
อานักซีมันโดรส

อานักซีมันโดรส ("Anaxímandros",) หรือ อะแนกซิแมนเดอร์  เป็นนักปรัชญาชาวกรีกและเป็นศิษย์ของทาแลส เกิดเมื่อก่อนพุทธศักราช 68 ปี และเสียชีวิตในช่วงก่อนพุทธศักราชประมาณ 3-4 ปี ปรัชญาของเขาต่างจากเธลีสเพราะเห็นว่าปฐมธาตุไม่ใช่น้ำแต่เป็นอนันตภาวะ สสารทุกอย่างมาจากอนันตภาวะและเมื่อสลายตัวก็จะกลับไปสู่อนันตภาวะ โลกก็มาจากอนันตภาวะ มนุษย์วิวัฒนาการมาจากปลาในน้ำ เมื่อโลกยังเป็นของเหลว เมื่อโลกแห้งก็ขึ้นฝั่งแล้ววิวัฒนาการมาเป็นมนุษย์
อานักซีเมแนส

อานักซีเมแนสแห่งมีแลโตส ("Anaximénēs ho Mīlḗsios",) หรือ แอแนกซิมินีส  เป็นนักปรัชญาชาวกรีก เกิดที่เมืองมีแลโตสเมื่อก่อนพุทธศักราช 45 ปี และเสียชีวิตเมื่อ พ.ศ. 19 เป็นศิษย์ของอานักซีมันโดรสและปาร์เมนีแดส ปรัชญาของเขาต่างออกไปโดยเห็นว่าทั้งน้ำและอนันตภาวะต่างไม่ใช่ปฐมธาตุ แต่ปฐมธาตุคืออากาศหรืออีเทอร์ในภาษากรีก และโลกลอยคว้างอยู่ในอากาศไม่ได้ลอยอยู่ในน้ำ
เอมเปโดแกลส

เอมเปโดแกลส (กรีก: , "Empedoklês", #เปลี่ยนทาง) หรือ เอมเพโดคลีส (ประมาณ 494 –  434 ปีก่อนคริสตกาล, fl. 444–443 ปีก่อนคริสตกาล) เป็นนักปรัชญาก่อนโสกราตีสชาวกรีกโบราณและเป็นพลเมืองจากอักรากัส เมืองกรีกในซิซิลี ปรัชญาของเอมเปโดแกลสเป็นที่รู้จักจากการเป็นต้นกำเนิดทฤษฎีการกำเนิดจักรวาลเกี่ยวกับธาตุคลาสสิกทั้งสี่ เขายังเสนอพลังที่มีชื่อว่าความรักและความขัดแย้งที่ทำหน้าที่ผสมหรือแยกธาตุตามลำดับ
ชีวิต.
เอมเปโดแกลสเป็นพลเมืองในอักรากัส ซิซิลี เขามาจากครอบครัวชนชั้นสูงและร่ำรวย กระนั้น มีข้อมูลเกี่ยวกับชีวิตของเขาน้อยมาก โดยเอ็มเพโดคลีส (Empedokles) ปู่ของเขา เคยชนะการแข่งม้าที่โอลิมเปียในโอลิมเปียดครั้งที่ 71 (OL. LXXI; 496–95 ปีก่อนคริสตกาล) ตามสายรายงานที่ดีที่สุด พ่อของเขามีชื่อว่าเมทอน (Meton)
สิ่งที่นักวิชาการรู้เกี่ยวกับเอมเปโดแกลสเคือ ปู่ของเขายังคงมีชีวิตใน 496 ปีก่อนคริสตกาล เขาเริ่มดำเนินการที่อักราอัสหลัง 472 ปีก่อนคริสตกาล ซึ่งเป็นวันที่เธรอน (Theron) เสียชีวิต และเขาเสียชีวิตหลัง 444 ปีก่อนคริสตกาล
เสียชีวิต.
รายงานจากอาริสโตเติล เขาเสียชีวิตตอนอายุ 60 ปี (ประมาณ 430 ปีก่อนคริสตกาล) แม้ว่าจะมีนักเขียนคนอื่นกล่าวว่าเขามีชีวิตถึงอายุ 109 ปี เช่นเดียวกัน มีตำนานเกี่ยวกับการเสียชีวิตของเขาซึ่งสืบต้นตอไปถึงเฮราคลีเดส พอนตีคัส (Heraclides Ponticus) กล่าวถึงเขาว่าถูกนำออกจากโลก ในขณะที่บางส่วนกล่าวว่าเขามอดไหม้ในเปลวเพลิงของเขาเอตนา
ปาร์เมนีแดส

ปาร์เมนีแดส ("Parmenídēs",) หรือ พาร์เมนิดีส  เป็นนักปรัชญาชาวกรีกเกิดที่เมืองอีเลียเมื่อ พ.ศ. 29 แต่ไม่ทราบปีที่เสียชีวิต เขาเคยศึกษาปรัชญากลุ่มพีทาโกรัส ก่อนที่จะแยกมาตั้งปรัชญาของตนเองขึ้น มีลักษณะใกล้เคียงกับปรัชญาของเซนอฟะนีส โดยแบ่งแยกความจริงเป็นสองแบบคือความจริงแท้เรียกภวันต์ เป็นสิ่งที่เป็นหนึ่งเดียว แบ่งแยกไม่ได้ ไม่เกิดไม่ดับ กับความจริงเทียมซึ่งเป็นมายาและความหลอกลวง
ซีโนแห่งเอเลีย

ซีโนแห่งเอเลีย  เป็นนักปรัชญาชาวกรีก เกิดที่เมืองอีเลียเมื่อ พ.ศ. 54 เสียชีวิตเมื่อ พ.ศ. 113 เป็นศิษย์ของพาร์เมนิดีส แนวคิดของเขายอมรับว่ามีความจริงแท้และความจริงเทียม แต่มีวิธีอธิบายเป็นของตัวเอง โดยเน้นการพิสูจน์ด้วยหลักการที่ต่อมาเรียกว่าตรรกวิทยาทำให้เขากลายเป็นผู้บุกเบิกวิชาตรรกวิทยา
พระยาประภากรวงศ์วรวุฒิภักดี (ชาย บุนนาค)

พระยาประภากรวงศ์วรวุฒิภักดี (ชาย บุนนาค) เป็นบุตรคนโตของเจ้าพระยาสุรวงษ์ไวยวัตน์ (วร บุนนาค)กับท่านผู้หญิงอ่วม เข้ารับราชการในสมัยรัชกาลที่ 5 เป็นจางวางมหาดเล็ก ต่อมาได้รับพระราชทานบรรดาศักดิ์เป็น พระยาประภากรวงศ์วรวุฒิศักดิ์ ตำแหน่งผู้บังคับการกรมทหารเรือ ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ เมื่อ พ.ศ. 2422
พระยาประภากรวงศ์วรวุฒิภักดี (ชาย บุนนาค) มีบุตรธิดารวม 13 คน อาทิเช่น
สายโซคอลนีเชสกายา

สายโซคอลนีเชสกายา  (สาย 1) เป็นเส้นทางของรถไฟใต้ดินมอสโก เปิดให้บริการในปี ค.ศ. 1935 เป็นเส้นทางที่เก่าแก่ที่สุด จำนวน 19 สถานี ระยะทาง 
ล้อขับเคลื่อน.
มีศูนย์ซ่อมบำรุง 2 แห่ง ที่เซเวียร์โนเยและเชียร์คีโซโว โดยใช้รถไฟฟ้ารุ่น 81-717.5M/714.5M นอกนั้นเป็นรุ่นเก่า (EF, EF1, Em-508 และ Em-509)
วัดพระแก้วน้อย

วัดพระแก้วน้อย หรือโดยย่อว่า วัดพระแก้ว เป็นวัดประจำพระราชวังบนพระนครคีรี ซึ่งเป็นพระราชวังฤดูร้อนของพระบาทสมเด็จพระจอมเกล้าเจ้าอยู่หัว ตั้งอยู่ทางทิศตะวันออกของพระราชวัง ทำนองเดียวกันกับวัดพระศรีรัตนศาสดารามในพระบรมมหาราชวัง ปัจจุบันวัดพระแก้วน้อยเป็นส่วนหนึ่งของอุทยานประวัติศาสตร์พระนครคีรี อำเภอเมืองเพชรบุรี จังหวัดเพชรบุรี
ประวัติ.
วัดพระแก้วน้อย เป็นวัดประจำพระราชวังบนพระนครคีรี โดยพระบาทสมเด็จพระจอมเกล้าเจ้าอยู่หัวโปรดให้สร้างเป็นวัดประจำพระราชวังฤดูร้อน โดยจำลองแบบมาจากวัดพระศรีรัตนศาสดารามในพระบรมมหาราชวัง กรุงเทพมหานคร
ใน "พระราชพงศาวดารกรุงรัตนโกสินทร์ รัชกาลที่ 4" ระบุถึงการสร้างพระนครคีรีที่เมืองเพชรบุรี เมื่อปีมะแม เอกศก (ตรงกับช่วงวันที่ 3 เมษายน พ.ศ. 2402 - 21 มีนาคม พ.ศ. 2403) พระบาทสมเด็จพระจอมเกล้าเจ้าอยู่หัวโปรดเกล้าโปรดกระหม่อมให้เจ้าพระยาศรีสุริยวงศ์ที่สมุหพระกลาโหม และพระยาเพ็ชรพิไสยศรีสวัสดิ์ปลัดเป็นนายงาน สร้างวังบนเขามหาสมณะ ที่ต่อมาเปลี่ยนชื่อเป็นเขามหาสวรรค์ บนเขานี้มียอดเขาอยู่สามยอด ยอดหนึ่งชื่อพระนครคีรีให้สร้างวัง แต่อีกยอดให้สร้างวัด ดังปรากฏความว่า "...เขาอีกยอด ๑ โปรดให้ทำพระเจดีย์ศิลาเป็นซีก ๆ ไปแต่เกาะสีชัง ฐาน ๖ ศอก สูง ๔ วา ๒ ศอก ไปประดิษฐานไว้ที่ยอดเขานั้น ให้ชื่อว่าสุทธิเสลเจดีย์ โปรดให้สร้างพระวิหารโรงธรรมอุโบสถ กุฏิ เสนาสนสงฆ์ เป็นอารามขึ้นแต่ยังไม่ได้พระราชทานชื่อ..."
สถานที่ภายในวัด.
สิ่งก่อสร้างภายในวัดพระแก้วน้อย ประกอบด้วย พระวิหาร พระสุทธเสลเจดีย์ พระปรางค์แดง ศาลาราย และหอระฆัง มีรายละเอียดดังนี้
ไดนาสตีวอริเออร์ 7

ไดนาสตีวอริเออร์ 7  เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 7 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 3, เอกซ์บอกซ์ 360, และไมโครซอฟท์ วินโดวส์ โดยสร้างขึ้นจากประวัติศาสตร์จีนยุคสามก๊ก
ตัวละครในเกม.
"* หมายถึงตัวละครใหม่ในซีรีส์"
"** หมายถึงตัวละครที่เพิ่มในไดนาสตีวอริเออร์ 7: เอ็กซ์ตรีมเลเจนส์"
"*** หมายถึงตัวละครที่เพิ่มในไดนาสตีวอริเออร์ 7: เอ็มไพรเออส์"
พระราชวังริมน้ำเมืองราชบุรี

พระราชวังริมน้ำเมืองราชบุรี เป็นพระราชวังในจังหวัดราชบุรี ปัจจุบันถูกรื้อลงแล้ว
ประวัติ.
พระราชวังริมน้ำเมืองราชบุรี เป็นพระราชวังที่สร้างตรงที่พลับพลาเดิม (พลับพลานี้สร้างสำหรับเป็นที่ประทับในเวลาเสด็จประพาสหัวเมืองชายทะเล พระบาทสมเด็จพระจอมเกล้าเจ้าอยู่หัว เคยประทับครั้งแรกเมื่อ พ.ศ. ๒๓๙๘) ของพระบาทสมเด็จพระจอมเกล้าอยู่หัว อยู่ทางฝั่งตะวันตกตรงข้ามกับตัวเมืองราชบุรี ได้ก่อกำแพงล้อมรอบและสร้างพระที่นั่งทำเป็นตึกหลังใหญ่ อยู่กลางสวนหลังหนึ่ง แต่ยังสร้างไม่เสร็จ ครั้นเมื่อได้จัดตั้งกองทหารขึ้น ทรงเห็นความจำเป็นในทางทหารมากกว่าพระองค์ จึงโปรดให้ใช้เป็นโรงทหารอยู่ระยะหนึ่ง จนกระทั่งทางทหารได้จัดสร้างที่ขึ้นใหม่ และย้ายไปอยู่ ณ ที่ซึ่งสร้างขึ้นใหม่นั้นแล้ว จึงพระราชทานพระราชวังนี้ให้แก่ตำรวจต่อไป และปรากฏว่าทางตำรวจได้ใช้เป็นสถานีตำรวจภูธรประจำจังหวัดราชบุรีเรื่อยมาจวบจนปัจจุบันนี้
ปัจจุบัน.
ปัจจุบันพระราชวังแห่งนี้คือสถานีตำรวจภูธรจังหวัดราชบุรี
ปานพิมพ์ เตชะธนชัยพัฒน์

ปานพิมพ์ เตชะธนชัยพัฒน์ (ชื่อเล่น : แพม) เกิดเมื่อวันที่ 18 กรกฎาคม พ.ศ. 2532 เป็นนักแสดงชาวไทย จบการศึกษาระดับอนุบาล และ ระดับประถมศึกษาที่โรงเรียนประสาทพรคริสเตียนอาคาเดมี่ ระดับมัธยมศึกษาที่โรงเรียนเบญจมราชานุสรณ์ ระดับปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์ ชนะการเวทีการประกวด Gossip Girl โดย นิตยสาร Gossip Star ในปี 2006 ผลงานสร้างชื่อที่ทำให้เธอเป็น ดารา-นางแบบ เซ็กซี่ คือ ปฏิทิน Leo (ลีโอ) ปี 2010
ผลงาน.
มิวสิกวิดีโอ.
 * "เห็นมั้ยบัวลอย" – แอ๊ด คาราบาว
รางวัล.
ปี 2549
ปี 2553
ปี 2554
ปี 2555
ปี 2556
• รางวัล สยามบันเทิง 50 sexy of the year ปี 2017 จากหนังสือพิมพ์ สยามบันเทิง
บทนิรันดร์

บทนิรันดร์  หมายถึง บทบัญญัติของกฎหมายที่มุ่งประกันว่า รัฐธรรมนูญหรือกฎหมายพื้นฐานจะไม่ถูกเปลี่ยนแปลงไปเพราะการแก้ไขเพิ่มเติมในภายหลัง จัดเป็นบทปกป้อง (entrenched clause) รูปแบบหนึ่ง และปรากฏในรัฐธรรมนูญกรีซ ตุรกี นอร์เวย์ โมร็อกโก เยอรมนี สาธารณรัฐเช็ก และอิตาลี 
รัฐธรรมนูญอินเดียกับรัฐธรรมนูญโคลอมเบียมีบทบัญญัติคล้ายกันซึ่งไม่ได้ห้ามแก้ไขเพิ่มเติมรัฐธรรมนูญ แต่วางวิธีการที่มุ่งหมายให้การเปลี่ยนแปลงโครงสร้างพื้นฐานเป็นไปอย่างยากยิ่ง
ตัวอย่างของบทนิรันดร์ เช่น รัฐธรรมนูญเยอรมนี มาตรา 79 วรรค (3) บัญญัติว่า "การแก้ไขเพิ่มเติมกฎหมายหลักนี้ซึ่งกระทบกระเทือนต่อการแบ่งแยกสหพันธรัฐออกเป็นรัฐก็ดี หรือการเข้าร่วมกระบวนการนิติบัญญัติเพื่อการดังกล่าวในชั้นรับหลักการก็ดี หรือหลักการซึ่งบัญญัติไว้ในมาตรา 1 ถึง 20 ก็ดี ย่อมไร้ผล" (Amendments to this Basic Law affecting the division of the Federation into Länder, their participation on principle in the legislative process, or the principles laid down in Articles 1 and 20 shall be inadmissible.)
ส่วนรัฐธรรมนูญสาธารณรัฐเช็ก มาตรา 87 บัญญัติให้ ศาลรัฐธรรมนูญสาธารณรัฐเช็กเป็นผู้วินิจฉัยขั้นสุดท้ายเกี่ยวกับผลที่กฎหมายยุโรปมีต่อรัฐธรรมนูญ
ปัทมนรังษี เสนาณรงค์

ปัทมนรังษี เสนาณรงค์ (เดิม: หม่อมเจ้าปัทมนรังษี ยุคล; ประสูติ 12 สิงหาคม พ.ศ. 2484) เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา
ประวัติ.
ปัทมนรังษี มีนามลำลองว่า ท่านเม้า ประสูติเมื่อวันที่ 12 สิงหาคม พ.ศ. 2484 เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา มีโสทรภคินีและโสทรภราดาห้าองค์ ดังนี้
ชีวิตครอบครัว.
หม่อมเจ้าปัทมนรังษี ทรงกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 29 มกราคม พ.ศ. 2508 เพื่อสมรสกับทวีศักดิ์ เสนาณรงค์ มีโอรสและธิดาสามคน คือ
ปัจจุบันปัทมนรังษีมีอายุ ปี และเป็นพระอนุวงศ์องค์สุดท้ายของลำดับโปเจียมแห่งราชอาณาจักรไทยในปัจจุบัน
อนุฎีกา

อนุฎีกา (Sub-sub-commentaries) คือปกรณ์ที่พระอาจารย์ทั้งหลายแต่งแก้หรืออธิบายเพิ่มเติมฎีกา ซึ่งอนุฎีกานี้นับเป็นหลักฐานชั้น 4 รองจาก พระไตรปิฎก อรรถกา และฎีกา เช่น อนุฎีกาวิมติวิโนทนี ของพระวินัย เป็นต้น ในบางกรณีอนุฎีกา เรียกตามคำศัพท์เฉพาะตามภาษาบาลีว่า อภินวฎีกา ที่แปลว่า ฎีกาใหม่ 
ทั้งนี้ พระอนุฎีกาจารย์ ผู้รจนาคัมภีร์ในชั้นนี้มักไม่ระบุนามตรง ๆ เหมือนพระอรรถกถาจารย์ โดยนักศึกษาในเวลาต่อมามักเรียกท่านผู้รจนาคัมภีร์ฎีกาอย่างรวม ๆ ว่า อนุฎีกาจารย์ ซึ่งท่านเหล่านี้ได้แสดงภาวะความเป็นปราชญ์ในทางภาษาบาลีอธิบายความของคัมภีร์อรรถกถา และฎีกาเป็นลำดับ 
อนุฎีกา แบ่งเป็น 3 ประเภทตามสายแห่งพระไตรปิฎก คือ อนุฎีกาพระวินัยปิฎก อนุฎีกาพระสุตตันตปิฎก และอนุฎีกาพระอภิธรรมปิฎก ดังนี้
แอสตันมาร์ติน วัน-77

แอสตันมาร์ติน วัน-77  เป็นรถยนต์นั่งสมรรถนะสูง เครื่องยนต์หน้าลำ ขับเคลื่อนสองล้อท้าย (FR) 2 ประตู 2 ที่นั่ง ผลิตโดยบริษัทรถยนต์สัญชาติอังกฤษ แอสตันมาร์ติน เปิดตัวครั้งแรกที่งานปารีสมอเตอร์ โชว์ ปี ค.ศ. 2008 และเปิดตัวอย่างเต็มรูปแบบในงานเจนีวามอเตอร์โชว์ ปี ค.ศ. 2009 ก่อนที่จะเริ่มส่งไปยังลูกค้าในปี ค.ศ. 2011
วัน-77 ประกอบด้วยคาร์ไฟเบอร์และอะลูมิเนียม ซึ่งทำด้วยมือทั้งหมด เครื่องยนต์ขนาด 7.3 ลิตร (7312 cc) V12 ให้กำลัง 750 hp (560 kW) ใช้ระบบเกียร์ กึ่งอัตโนมัติ (Automated manual transmission) 6 จังหวะ ซึ่งสามารถให้ความเร็วสูงสุดได้ที่ 200 ไมล์/ชม. (320 กม./ชม.) แต่ในตอนทดสอบ ในเดือนธันวาคม ปี ค.ศ. 2009 สามารถทำได้ที่ 220.007 ไมล์/ชม. (354.067 กม./ชม.) ส่วนอัตราเร่ง 0-100 กม./ชม. ทำไว้ที่ 3.5 วินาที
วัน-77 ขณะเป็นคอนเซปต์ มีน้ำหนัก 1,500 กิโลกรัม (3,307 lb) แต่เมื่อผลิตมาจริง กลับมีน้ำหนักเพิ่มไปเป็น 1,630 kg (3,594 lb) รถมีฐานล้อยาว 2,791 มม. (109.9 นิ้ว) ความยาวรอบคัน 4,601 มม. (181.1 นิ้ว) กว้าง 2,204 มม. (86.8 นิ้ว) และสูง 1,222 มม. (48.1 นิ้ว) วัน-77 มีอัตราการปล่อย คาร์บอนไดออกไซด์ ที่ 572 กรัม/กม. 
รถจำกัดจำนวนเพียง 77 คัน ตามชื่อรุ่น "วัน-77" และจำหน่ายในราคาสูงถึง GB£1,150,000 นอกจากนี้ยังได้รับรางวัล "ออกแบบดีที่สุด" จากนิตยสาร "ออโตเอ็กซ์เพลส" (Auto Express) ของประเทศอังกฤษ เป็นต้น
น้ำนมราชสีห์เล็ก

น้ำนมราชสีห์เล็ก (ชื่อวิทยาศาสตร์: "Euphorbia thymifolia") เป็นไม้ล้มลุก แผ่ติดดิน ก้านใบสีออกแดง ใบเดี่ยว ฐานใบเบี้ยวเล็กน้อย ดอกเป็นช่อกระจุกแน่น สีม่วงอมแดง ใบและเมล็ดเป็นยาแก้ท้องเสีย กลากเลื้อน ทั้งต้นใช้บำรุงน้ำนม ยางสดใช้รักษาแผล สาระสำคัญคือฟีโนลิก ไฮโดรไลซ์แทนนิน ฟลาโวนอยด์ และสเตียรอยด์ สารสกัดเมทานอลมีฤทธิ์ยับยั้ง "Escherichia coli" และ "Staphylococcus aureus"
โยชนา

โยชนา คือ คัมภีร์ที่อธิบายความหมายของศัพท์และความสัมพันธ์ในประโยคของภาษาช่วยให้การแปลคัมภีร์อรรถกถาและฎีกาได้ชัดเจนยิ่งขึ้น แบ่งเป็น 3 ประเภท ตามสายแห่งพระไตรปิฎก คือ โยชนาพระวินัยปิฎก โยชนาพระสุตตันตปิฎก และโยชนาพระอภิธรรมปิฎก 
จุดประสงค์หลักของคัมภีร์โยชนา หรือ อัตถโยชนา (บ้างก็ว่า อรรถโยชนา) คือ เป็นคัมภีร์ประกอบหรือหนังสือคู่มือ (นิสสัย) ในการแปลคัมภีร์ต่าง ๆ บอกความสัมพันธ์ บอกความหมายของศัพท์ แสดงไวยากรณ์ และแยกแยะให้เข้าใจเชิงชั้นศัพท์อีกชั้นหนึ่ง 
คัมภีร์โยชนา มีต้นกำเนิดในช่วงเวลาไล่เลี่ยกับคัมภีร์ฎีกา อนุฎีกา โดยมีประวัติและพัฒนาการตั้งแต่ในศตวรรษที่ 17 ในรัชสมัยพระเจ้าปรักกมพาหุมหาราช ซึ่งตั้งเมืองหลวงอยู่ที่ปุรัตถินคร หรือโปโฬนนรุวะ ได้ทรงอุปถัมภ์คณะสงฆ์ ซึ่งสืบสายมาจากฝ่ายมหาวิหาร ประชุมแต่งฎีกา มีพระมหากัสสปะแห่งอุทุมพรคิรีวิหารเป็นประมุข ในการนี้ พระสารีบุตร ได้เขียนสารัตถทีปนี ฎีกาพระวินัย พระอานันทาจารย์ได้เขียนมูลฎีกา แก้พระอภิธรรม และมีคณาจารย์ต่อมาอีกหลายรูป ได้แต่งฎีกาบ้าง อนุฎีกาบ้าง รวมถึงคัมภีร์โยชนา หลังจากนั้นพระพุทธศาสนานิกายเถรวาทสำนักมหาวิหาร ได้แพร่หลายออกไปในต่าง ประเทศมี ไทย พม่า มอญ ลาว เป็นต้น และได้มีการรับคัมภีร์เหล่านี้อีกทอดหนึ่ง 
พระคันถรจนาจารย์ที่ได้รับการยกย่อง และมีผลงานการรจนาคัมภีร์โยชนาที่ได้รับการยอมรับอย่างแพร่หลายคือ พระญาณกิตติเถระ แห่งล้านนา มีช่วงชีวิตอยู่ระหว่าง พ.ศ. 1940 - 2010 ผลงานที่สำคัญของท่าน เช่น สมันตปาสาทิกาอรรถโยชนา โยชนาอรรถกถาสาลินี เป็นต้น
ปกรณ์วิเสส

ปกรณ์วิเสส เป็นคัมภีร์หรือหนังสือที่พิเศษ หรือแตกต่างไปจากคัมภีร์ทางพุทธศาสนาทั้งหลายที่มีอยู่เดิม ที่ไม่ได้แต่งอธิบายธรรมะตามคัมภีร์ใดคัมภีร์หนึ่งโดยเฉพาะอย่างอรรถกถา ฎีกาและอนุฎีกา หรือโยชนา แต่เป็นคัมภีร์หรือหนังสือที่พระคันถรจนาจารย์ได้รจนาขึ้น เพื่อแสดงความคิดเห็นอันเป็นภูมิรู้หรือภูมิธรรมของท่าน โดยศึกษาค้นคว้าและรวบรวมจากคัมภีร์ต่าง ๆ 
นอกจากนี้ ท่านผู้รจนายังกำหนดประเด็นหรือเนื้อหาได้ตามความประสงค์ของตนเอง โดยมีจุดประสงค์ต่าง ๆ กันไป เช่น เพื่อบันทึกคำสอนของพระพุทธเจ้าแบบโดยย่นย่อหรือรวบยอดให้ผู้ศึกษาสามารถจดจำได้ง่ายขึ้น, เพื่อสรรเสริญและชมเชยคุณพระรัตนตรัยในรูปของร้อยกรองภาษาบาลี, เพื่อเสนอหลักการและวิธีการในการอธิบายขยายความพระไตรปิฎก, แสดงความรู้เรื่องโลกและจักรวาล 
คัมภีร์ปกรณ์วิเสสเป็นคัมภีร์ที่เป็นดุจสะพาน ที่ทอดสาระสำคัญที่ปรากฏอยู่ในพระไตรปิฎก เชื่อมโยงไปถึงประชาชนชาวบ้านได้ศึกษาและทำความเข้าใจได้ง่ายขึ้นนั่นเอง
ประเภท.
ปกรณ์วิเสสมีเนื้อหาและจุดประสงค์แบ่งออกเป็น 6 ประเภท ดังนี้
ธรรมวินัยสังเขป.
เป็นคัมภีร์ที่อธิบายความบาลีในพระไตรปิฎกอย่างย่นย่อหรืออธิบายแบบรวบยอดแทนการอธิบายเป็นปิฎก ๆ อย่างอรรถกถา เมื่อกำหนดชั้นแล้วคงเป็นอรรถกถานั่นเอง เช่น 
ธรรมวิภังค์.
เป็นคัมภีร์ที่แสดงหลักและวิธีวิเคราะห์แจกแจง พระธรรมและพระวินัย เช่น
ธรรมวินัยสดุดี.
หรือ พุทธาทิภิถุติ เป็นคัมภีร์ประเภทบทอศิรวาท ในปัจจุบันว่าด้วยการสรรเสริญพระรัตนตรัย คือพระพุทธคุณ ได้แก่ พระมหาปุริสลักษณะ 32 ประการ อนุพยัญชนะ 32 ประการ ได้แก่
วังสปกรณ์.
เป็นคัมภีร์ที่กล่าวถึงตำนาน ประวัติศาสตร์ ประวัติบุคคล เป็นต้น เช่น
โลกศาสตร์.
เป็นคัมภีร์ที่กล่าวถึงกำเนิดโลก ดวงดาวและจักรวาล ได้แก่
สังขยาปกรณ์.
เป็นคัมภีร์ที่กล่าวถึงการนับ ชั่ง ตวง วัด ได้แก่
สะพานทาวเวอร์

สะพานทาวเวอร์ หรือ ทาวเวอร์บริดจ์  เป็นสะพานแบบผสมผสานบาสคูลกับสะพานแขวนในลอนดอน สร้างขึ้นระหว่างปี 1886 และ 1894 เพื่อข้ามแม่น้ำเทมส์ สะพานตั้งอยู่ใกล้กับหอคอยลอนดอนและเป็นสัญลักษณ์ระดับโลกของเมืองลอนดอน จนทำให้ในบางครั้งอาจสับสนกับสะพานลอนดอน ซึ่งอยู่ห่างไป ทางต้นน้ำ สะพานทาวเวอร์เป็นหนึ่งในห้าสะพานของลอนดอนที่ดูแลโดยบริดจ์เฮาส์เอสเตทส์ องค์การภายใต้การดูแลขององค์การนครลอนดอน ลักษณะเด่นของสะพานคือหอคอยสะพานสองหอ
ชินจริต

ชินจริต เป็นวรรณกรรมร้อยกรองภาษาบาลีบรรยายพุทธประวัติของสมเด็จพระสัมมาสัมพุทธเจ้า โดยความหมายของชินจริต คือ พระจริยาวัตรแห่งพระผู้พิชิต
วรรณกรรมเรื่องนี้ประกอบด้วยพระคาถา 472 คาถา (บ้างก็ 473 คาถา) มีการใช้ฉันทลักษณ์แบบต่าง ๆ ในการรจนา เช่น วสันตดิลกฉันท์ อินทรวิเชียรฉันท์ และอุเปนทรวิเชียรฉันท์ 
ผู้รจนาผลงานชิ้นนี้ คือ พระวันรัตนะ เมธังกร ผู้รจนาคัมภีร์ปโยคะสิทธิ และมีชื่อเสียงอยู่ในสมัยรัชกาลพระเจ้าภูวเนกะ พาหุ ที่ 1 (ค.ศ. 1277-1288) นอกจากนี้ชื่อของท่านผู้รจนายังปรากฏอยู่ในคัมภีร์สัทธัมสังคหะ และในคัมภีร์คันธวงสะ พระวันรัตนะ เมธังกร ยังเป็นเจ้าคณะพระอารามวิชัยพาหุ ปริเวณ ซึ่งสถาปนาขึ้นในสมัยพระเจ้าวิชัยพาหุที่ 2 
ทั้งนี้ ชินจริตมีรูปแบบการประพันธ์และชื่อเรื่องที่คล้ายคลึงกับงานร้อยกรองพุทธประวัติในภาษาสันสกฤต คือเรื่องพุทธจริตของพระอัศวโฆษ ซึ่งรจนาขึ้นในช่วงศตวรรษที่ 2 นักวิชาการแสดงความเห็นว่า คัมภีร์พุทธประวัติของฝ่ายนิกายเถรวาทในยุคหลังอาจได้รับอิทธิพลจากมหากาพย์พุทธจริต เช่น คัมภีร์ชินจริตซึ่งมีลีลาการประพันธ์คล้ายคลึงกัน
เล มิเซราบล์ (ภาพยนตร์)

เล มิเซราบล์  เป็นภาพยนตร์ดัดแปลงจากละครเวทีอันโด่งดัง ที่ผ่านสายตาผู้ชมมากว่า 60 ล้านคนทั่วโลก และจัดแสดงมาแล้วถึง 42 ประเทศ 21 ภาษา ซึ่งดัดแปลงมาจากวรรณกรรมภาษาฝรั่งเศส "เลมีเซราบล์" ของวิกตอร์ อูโก 
ผลงานกำกับโดยผู้กำกับ ทอม ฮูเปอร์ จาก The King's Speech ดูแลการผลิต โดยเวิร์คกิ้ง ไตเติ้ล และ คาเมรอน แม็คอินทอช นำแสดงโดย ฮิวจ์ แจ็คแมน, รัสเซล โครว์, แอนน์ แฮททาเวย์ และ เอ็ดดี้ เรดเมย์น
เนื้อเรื่อง.
ในศตวรรษที่ 19 เป็นเรื่องราวของ ฌอง วาลฌอง (ฮิวจ์ แจ็คแมน) หนุ่มใจบุญที่ถูกจับเข้าคุกเพราะขโมยขนมปังเพื่อนำไปจุนเจือครอบครัวของเขา หลังจากถูกจำคุกยาวนานถึง 19 ปี เขาก็ได้รับการปล่อยตัวอีกครั้ง และได้เข้าร่วมกับขบวนการปฏิวัติเพื่อกอบกู้ชื่อเสียงของตนเองคืน ในขณะที่ ชาแวร์ (รัสเซล โครว์) ตำรวจผู้ยึดมั่นในความถูกต้อง ออกตามล่าตัว วาลฌอง เพื่อจับเข้าคุกในฐานะผู้ก่อความวุ่นวายต่อต้านรัฐบาล ส่วนทาง ฟองติน (แอนน์ แฮททาเวย์) หญิงสาวอาภัพผู้ยอมทำทุกอย่างแม้แต่การขายตัว เพื่อเลี้ยงลูกสาวตัวน้อยของเธอให้อยู่รอด และได้ฝากลูกน้อยไว้ให้ วาลฌอง ช่วยดูแลต่อ เมื่อเธอจะจากโลกนี้ไป
พระยาประธานนคโรไทย

พระยาประธานนคโรไทย (รอด รัตนวราห) (รัตนวราหะ)(พ.ศ. 2346 - พ.ศ. 2440) เป็นบุตรชายนายจันทร์ มหาดเล็กหุ้มแพร เกิดเมื่อปี พ.ศ. 2346 ได้ถวายตัวเป็นมหาดเล็กในสมเด็จพระสัมพันธวงศ์เธอ เจ้าฟ้าเกศ กรมขุนอิศรานุรักษ์เมื่อปี พ.ศ. 2361 ต่อมาในปี พ.ศ. 2363 ได้เป็นปลัดเวรมหาดเล็กและนายเวรมหาดเล็ก พ.ศ. 2370 รับตำแหน่งที่เมืองอุไทยธานี จนถึงปี พ.ศ. 2376 เจ้าพระยาบดินทรเดชา (สิงห์ สิงหเสนี) ได้ขอตัวมาอยู่กรมมหาดไทย ได้รับราชการต่อมาอีกหลายแห่ง จนถึงปี พ.ศ. 2418 ได้รับแต่งตังเป็น พระยาพิไชยสุนทร ผู้ว่าราชการเมืองอุทัยธานี และได้เป็น พระยาประธานนคโรไทย จางวางกำกับเมืองอุทัยธานีในเวลาต่อมา ท่านเจ้าเมืองที่พระบาทสมเด็จพระจุลจอมเกล้าเจ้าอยู่หัวทรงไว้วางพระราชหฤทัยมาก เป็นผู้ที่มั่นอยู่ในความจงรักภักดีเป็นอย่างยิ่ง เคยจัดงานสมโภชพระชนมพรรษาถวายพระราชกุศลแด่พระบาทสมเด็จพระจุลจอมเกล้าเจ้าอยู่หัว เมื่อวันที่ 19 - 21 กันยายน พ.ศ. 2429
พระยาประธานนคโรไทยสมรสกับคุณหญิงนวน บุตรีของเจ้าพระยารัตนาธิเบศร์ (กุน) มีบุตรธิดา ดังนี้
1. พระพิทักษ์อุไทยเขตร (ขำ)
2. พระยาประธานนคโรไทย (ชื่น)
3. พระยาพิไชยสุนทร (ชม)
4. นางภู่ ภรรยาของหลวงภูมิเมือง 
ท่านถึงแก่กรรมด้วยโรคชรา เมื่อวันที่ 26 พฤศจิกายน พ.ศ. 2440 รวมอายุได้ 94 ปี
พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานนามสกุล รัตนวราห แก่ พระยาประธานนคโรทัย(ชื่น) จางวางกำกับราชการเมืองอุไทยธานี เมื่อวันที่ 29 กันยายน พ.ศ. 2457 เป็นต้นตระกูล รัตนวราห (รัตนวราหะ) สืบมา
พรรคยุติธรรมและเอกภาพอินโดนีเซีย

พรรคยุติธรรมและเอกภาพอินโดนีเซีย (Indonesian Justice and Unity Party; ภาษาอินโดนีเซีย: Partai Keadilan dan Persatuan Indonesia/PKPI) เป็นพรรคการเมืองในอินโดนีเซีย พรรคนี้จัดตั้งขึ้นในชื่อพรรคยุติธรรมและเอกภาพ (Partai Keadilan dan Persatuan) เมื่อเดือนธันวาคม พ.ศ. 2541 โดยแยกตัวออกมาจากพรรคโกลการ์ ผู้นำพรรคคือ นายพล เอดี ซูดรายัต ที่เกษียณอายุแล้ว ในการเลือกตั้ง พ.ศ. 2542 พรรคนี้ได้คะแนนเสียงเพียง 1.01% สมาชิกพรรคจึงได้จัดตั้งพรรคขึ้นใหม่ด้วยชื่อปัจจุบัน หัวหน้าพรรคคือ เอดี ซูดรายัต ในการเลือกตั้ง พ.ศ. 2547 พรรคนี้ได้ 1.3% และในการเลือกตั้ง พ.ศ. 2552 ได้ 0.9% พรรคนี้ต่อต้าน IMF และการแปรรูปกิจการให้เป็นของเอกชน ผู้สนับสนุนส่วนใหญ่อยู่ในสุมาตราเหนือ ชวาตะวันตกและชวากลาง
วาซา

วาซา  เป็นเมืองบนชายฝั่งทิศตะวันตกของประเทศฟินแลนด์ ตั้งขึ้นเมื่อปี ค.ศ. 1606 ในรัชสมัยกษัตริย์ชาลส์ที่ 8 แห่งสวีเดน และตั้งชื่อเมืองตามราชวงศ์วาซา ปัจจุบันวาซามีประชากร 65,768 คน (31 สิงหาคม ค.ศ. 2013) เป็นเมืองที่ใช้ 2 ภาษา คือ 69.8% ของประชากรพูดภาษาฟินแลนด์เป็นภาษาแรก และอีก 24.8% พูดภาษาสวีเดน
ยุทธพล อังกินันทน์

ยุทธพล อังกินันทน์ (เกิด
22 สิงหาคม พ.ศ. 2515) อดีตที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (นายวราวุธ ศิลปอาชา) อดีตรองหัวหน้าพรรคชาติไทยพัฒนา และอดีตสมาชิกสภาผู้แทนราษฎร 1 สมัย สังกัดพรรคชาติไทยพัฒนา และอดีตรองนายกเทศมนตรีเมืองเพชรบุรี
ประวัติ.
ยุทธพล ชื่อเล่น "ป็อบ" เกิดเมื่อวันที่ 22 สิงหาคม พ.ศ. 2515 เป็นบุตรของนายยุทธ อังกินันทน์ อดีตรัฐมนตรี (สส.เพชรบุรี 7 สมัย) กับนางบุปผา อังกินันทน์ (สกุลเดิม: รอบรู้) อดีตนายกเทศมนตรีเมืองเพชรบุรีหลายสมัยติดต่อกัน นายยุทธพล อังกินันทน์ ได้ศึกษาระดับชั้นมัธยมศึกษาตอนต้นและตอนปลายจากโรงเรียนเซนต์คาเบรียล (SG69) และโรงเรียนอรุณประดิษฐ จังหวัดเพชรบุรี ระดับปริญญาตรีจากคณะรัฐศาสตร์ มหาวิทยาลัยรามคำแหง ระดับปริญญาโท จากสาขารัฐประศาสนศาสตร์ มหาวิทยาลัยราชภัฏสวนดุสิต และสำเร็จการศึกษาระดับปริญญาเอก จากสาขารัฐประศาสนศาสตร์ มหาวิทยาลัยสวนดุสิต
การทำงาน.
ยุทธพล อังกินันทน์ เริ่มทำงานการเมืองตั้งแต่ปี พ.ศ. 2535 โดยการเป็นผู้ช่วยสมาชิกสภาผู้แทนราษฎร จนกระทั่งในปี พ.ศ. 2541 ได้รับเลือกตั้งเป็นสมาชิกสภาเทศบาลเมืองเพชรบุรี (ส.ท.) และได้รับการแต่งตั้งเป็นเทศมนตรีในปีเดียวกันด้วย ต่อมาในปี พ.ศ. 2548 เขาได้รับแต่งตั้งเป็นรองนายกเทศมนตรีเมืองเพชรบุรี และเมื่อวันที่ 6 มกราคม พ.ศ. 2552 เขาได้รับแต่งตั้งเป็นเลขานุการรัฐมนตรีว่าการกระทรวงการท่องเที่ยวและกีฬา (นายชุมพล ศิลปอาชา เป็น รมว.) 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคชาติไทยพัฒนา และยังได้รับหน้าที่เป็นกรรมการประสานงานพรรคร่วมรัฐบาล (วิปรัฐบาล) พร้อมกันนี้ยังได้รับตำแหน่งรองประธานคณะกรรมาธิการความมั่นคงแห่งรัฐอีกด้วย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้ลงสมัครรับเลือกตั้งเป็นสมาชิกสภาผู้แทนราษฎร เขต 1 จังหวัดเพชรบุรี และได้คะแนนสูงสุดในการเลือกตั้งครั้งนั้น (แต่การเลือกตั้งเป็นโมฆะ)
เขาลงสมัครรับเลือกตั้งในพื้นที่จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง
ยุทธพล อังกินันทน์ ยังดำรงตำแหน่ง นายกสมาคมกีฬาแห่งจังหวัดเพชรบุรี มาหลายสมัยติดต่อกัน ต่อมาในวันที่ 5 กันยายน พ.ศ. 2567 ยุทธพลได้โพสต์เฟซบุ๊กประกาศลาออกจากตำแหน่งรองหัวหน้าพรรค และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และสมาชิกพรรคชาติไทยพัฒนา โดยให้มีผลในทันที
ลัทธิอัสมาจารย์

ลัทธิอัสมาจารย์  หมายถึง วิธีคิดเชิงวิพากษ์ที่มีอิทธิพลต่อการเรียนการสอนของนักวิชาการในมหาวิทยาลัยในยุโรปสมัยกลาง (ค.ศ. 1,100-1,700) และหมายถึงหลักสูตรที่ใช้วิธีดังกล่าวมาสนับสนุนและเผยแพร่หลักความเชื่อในสังคมที่มีความหลากหลายขึ้นเรื่อย ๆ ในสมัยนั้น อัสสมาจารย์นิยมมีต้นกำเนิดมาจากโรงเรียนในอารามคริสต์ในยุโรปยุคแรก ๆ สถาบันการศึกษาระดับมหาวิทยาลัยในยุโรปเกิดขึ้นที่ประเทศอิตาลี ฝรั่งเศส สเปน และอังกฤษ ในปลายคริสต์ศตวรรษที่ 11 ถึงคริสต์ศตวรรษที่ 12 จัดการสอนด้านศิลปศาสตร์ นิติศาสตร์ แพทยศาสตร์ และเทววิทยา มหาวิทยาลัยเหล่านี้ เช่น มหาวิทยาลัยซาแลร์โน มหาวิทยาลัยโบโญญา และมหาวิทยาลัยปารีส 
นักปราชญ์สำคัญในยุคนี้ เช่น แอนเซล์มแห่งแคนเทอร์เบอรี อเล็กซานเดอร์แห่งเฮลส์ อัลแบร์ตุส มาญุส ดันส์ สโกตัส วิลเลียมแห่งออกคัม โบนาเวนตูรา และทอมัส อไควนัส
เอเอฟซีแชมเปียนส์ลีก 2014

เอเอฟซีแชมเปียนส์ลีก 2014 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 12 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 33 ของบอลถ้วยสูงสุดของเอเชีย โดยสโมสรที่ชนะเลิศจะได้รับสิทธิ์เข้าร่วมการแข่งขัน ฟุตบอลชิงแชมป์สโมสรโลก 2014 สำหรับทีมที่ชนะเลิศในรายการนี้เมื่อปี 2013 คือสโมสรฟุตบอลกว่างโจว เอเวอร์แกรนด์
การจัดสรรทีมที่เข้าร่วมการแข่งขัน.
เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 26 พฤศจิกายน 2556 โดยคณะกรรมการจัดการแข่งขันได้ยึดหลักการดังนี้
<br><br>
<templatestyles src="Col-begin/styles.css"/>
ทีมที่เข้าร่วม.
<templatestyles src="Col-begin/styles.css"/>
</ol>
ตารางการแข่งขัน.
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กัวลาลัมเปอร์ ประเทศมาเลเซีย
ในวันที่ 25 พฤศจิกายน 2013, คณะกรรมการจัดการแข่งขันพิจารณาให้มีการจัดการแข่งขันรอบชิงชนะเลิศในรูปแบบเหย้าและเยือน (ซึ่งแต่เดิมเคยมีมติจะให้แข่งนัดเดียว) รวมถึงให้จัดการแข่งขันแยกโซนระหว่างตะวันออกและตะวันตก ส่งผลให้ในรอบชิงชนะเลิศจะมีตัวแทนทั้งจากฝั่งตะวันออกและฝั่งตะวันตกเข้าชิง
รอบคัดเลือกเพลย์ออฟ.
สำหรับวงเล็บในรอบคัดเลือกเพลย์ออฟจะถูกกำหนดโดยคะแนนประเมินสมาคมของแต่ละประเทศ หากสโมสรใดมาจากสมาคมที่มีคะแนนสูงจะได้เล่นในรอบที่ 2 และรอบที่ 3 การแข่งขันในแต่ละรอบนั้นเป็นการแข่งขันเพียงนัดเดียว โดยสโมสรที่มาจากสมาคมที่มีคะแนนสูงกว่าสโมสรที่พบกันจะได้เป็นเจ้าบ้าน หากในการแข่งขันไม่สามารถหาผู้ชนะได้ในเวลาปกติจะใช้การต่อเวลาพิเศษและการยิงจุดโทษตามลำดับเพื่อหาผู้ชนะเลิศเข้าสู่รอบต่อไป สโมสรที่ชนะเลิศในรอบที่ 3 จะได้สิทธิ์เข้าไปแข่งขันต่อในรอบแบ่งกลุ่ม โดยรอบนี้จะคัด 4 สโมสรเข้าไปรวมกับ 28 สโมสรที่ได้เข้ารอบมาโดยอัตโนมัติ สำหรับสโมสรของสมาคมฟุตบอลแห่งใดที่ได้สิทธิ์เข้าแข่งขันเฉพาะรอบนี้เท่านั้น หากตกรอบจะได้สิทธิ์เข้าร่วมการแข่งขันเอเอฟซี คัพต่อไป แต่ถ้าหากเข้ารอบแบ่งกลุ่มได้สโมสรในอันดับต่อไปในลีกจะได้สิทธิ์เล่นเอเอฟซีคัพแทน
รอบแบ่งกลุ่ม.
โดยรอบแบ่งกลุ่มมีการจับสลากแบ่งกลุ่มในวันที่ 10 ธันวาคม พ.ศ. 2556 ซึ่งสโมสรจากประเทศเดียวกันจะไม่สามารถอยู่ในกลุ่มเดียวกันได้ โดยอันดับที่ 1 และ 2 ของกลุ่มจะได้ผ่านเข้าสู่รอบแพ้คัดออก
รอบน็อกเอาท์.
รอบ 8 ทีมสุดท้าย.
การจับสลากประกบคู่สำหรับรอบก่อนรองชนะเลิศ (รอบ 8 ทีมสุดท้าย), รอบรองชนะเลิศ, และรอบชิงชนะเลิศ (ในการตัดสินทั้งสองนัด) จะมีขึ้นในวันที่ 28 พฤษภาคม 2014. ในการจับสลากครั้งนี้, ทีมที่มาจากแตกต่างโซนจะไม่สามารถเจอะเจอกันได้จนกระทั่งถึงนัดชิงชนะเลิศ, และรอบนี้เป็นต้นไปจะไม่มีทีมวางหรือ "ทีมจากประเทศเดียวกันพบกันได้", ดังนั้นทีมจากสมาคมเดียวกันสามารถจับสลากโคจรมาพบกันได้.
กพล ทองพลับ

กพล ทองพลับ ชื่อเล่น อั๋น (ชื่อเล่นในวงการ : ป๋อง) เกิดเมื่อวันที่ 4 กันยายน พ.ศ. 2510 ที่ จังหวัดชัยนาท เป็นผู้ดำเนินรายการโทรทัศน์ รายการวิทยุ นักแสดง เป็นที่รู้จักในการดำเนินรายการประเภทผี เรื่องลึกลับ เช่นรายการวิทยุชื่อรายการ "เดอะช็อค" รายการโทรทัศน์ "คนอวดผี" และ "Shock Station" นอกจากนั้นยังดำเนินรายการด้านกีฬาทางช่อง จีเอ็มเอ็ม สปอร์ต 
กพลเป็นศิษย์เก่าของโรงเรียนกรุงเทพคริสเตียนวิทยาลัย (รุ่นเดียวกับสหรัถ สังคปรีชา) เคยศึกษาที่คณะบัญชี มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหงแต่ไม่สำเร็จ กพล เริ่มงานแรกโดยการเป็นทีมงานของรุ่นพี่
ด้านชีวิตส่วนตัว กพล สมรสกับ แฟนสาวนอกวงการ ปัจจุบันทั้งคู่มีบุตรด้วยกันสองคน เป็นบุตรชายทั้งคู่ คนแรกชื่อ เป็ดน้ำ ส่วนคนที่สองชื่อ ปลาวาฬ
พันธุศาสตร์คลาสสิก

พันธุศาสตร์คลาสสิกคือชุดของความรู้ทางพันธุศาสตร์ที่ได้รับการพัฒนาขึ้นก่อนจะมีการพัฒนาพันธุศาสตร์สมัยใหม่อย่างอณูพันธุศาสตร์ การค้นพบที่สำคัญของพันธุศาสตร์คลาสสิกที่เกี่ยวข้องกับสิ่งมีชีวิตซึ่งเป็นยูคาริโอตคือความเชื่อมโยงของพันธุกรรม ซึ่งเป็นผลที่ได้จากการสังเกตพบว่ายีนบางยีนไม่มีการแยกส่วนอย่างอิสระในขั้นตอนไมโอซิส ซึ่งเป็นการขัดกับกฎของทายกรรมเมนเดเลียน นำไปสู่การพัฒนาความรู้ในการหาทางสร้างแผนที่ที่ระบุตำแหน่งบนโครโมโซม แผนที่ความเชื่อมโยงนี้ยังใช้อยู่จนถึงปัจจุบัน โดยเฉพาะในการพัฒนาพันธุ์พืช
โลคัสลักษณะถ่ายทอดเชิงปริมาณ

ลักษณะถ่ายทอดเชิงปริมาณ  หมายถึงฟีโนไทป์บางชนิดที่มีระดับแสดงออกแตกต่างกันไปหลายระดับ เช่น ส่วนสูง สีผิว ซึ่งสามารถอธิบายได้ด้วยผลของการมียีนควบคุมลักษณะหลายยีนและสิ่งแวดล้อม และโลคัสลักษณะถ่ายทอดเชิงปริมาณ  เป็นชุดของดีเอ็นเอที่ประกอบด้วยลำดับของยีนหรือชุดของการเชื่อมโยงของยีนหลายตัวซึ่งทำให้เกิดลักษณะถ่ายทอดเชิงปริมาณดังกล่าว การสร้างแผนที่แสดงตำแหน่งของยีนบนจีโนมซึ่งทำให้เกิดลักษณะถ่ายทอดเชิงปริมาณลักษณะหนึ่งๆ ทำได้โดยใช้ป้ายชื่อโมเลกุลเช่น AFLP หรือ SNP ซึ่งเป็นที่นิยมมากกว่า ขั้นตอนนี้เป็นขั้นตอนแรกเริ่มในการระบุและถอดรหัสลำดับของยีนจริงๆ ที่ทำให้เกิดความแตกต่างของลักษณะถ่ายทอดนั้นๆ
เทศบาลตำบลเมืองขุขันธ์

เมืองขุขันธ์ เป็นเทศบาลตำบลแห่งหนึ่งที่ตั้งอยู่ในอำเภอขุขันธ์ จังหวัดศรีสะเกษ ครอบคลุมพื้นที่บางส่วนของตำบลห้วยเหนือ
ภูมิศาสตร์.
สภาพโดยทั่วไปของเทศบาลตำบลเมืองขุขันธ์เป็นที่เนินสูง บริเวณจุดศูนย์กลางและลาดเอียงทุกด้านซึ่งล้อมรอบด้วยนาข้าว โดยมีทางหลวงแผ่นดินหมายเลข 220 หรือถนนสายขุขันธ์–ศรีสะเกษ ตัดผ่านกลางชุมชน
ประวัติ.
เทศบาลตำบลเมืองขุขันธ์ เดิมเป็น สุขาภิบาลโดยใช้ชื่อว่า สุขาภิบาลห้วยเหนือ ตามประกาศกระทรวงมหาดไทย เมื่อวันที่ 8 พฤศจิกายน 2499 และได้เปลี่ยนแปลงฐานะเป็นเทศบาล เมื่อวันที่ 25 พฤษภาคม พ.ศ. 2542 เทศบาลตำบลเมืองขุขันธ์ ได้รับการพิจารณาจากกระทรวงมหาดไทย ตามประกาศกระทรวงมหาดไทย เรื่อง เปลี่ยนชื่อเทศบาล จากเทศบาลตำบลห้วยเหนือ เป็น เทศบาลตำบลเมืองขุขันธ์ เมื่อวันที่ 16 ธันวาคม พ.ศ. 2552 โดยเทศบาลตำบลเมืองขุขันธ์มีพื้นที่ 1.5 ตร.กม. หรือประมาณ 937.5 ไร่ 
ประชากร.
ประชากรในเขตเทศบาลจำนวน 4,660 คน เป็นชาย 2,278 คนและหญิง 2,382 คน จำนวน 1,425 ครัวเรือน มีความหนาแน่นประมาณ 3,326 คน/ตารางกิโลเมตร โดยกระจุกตัวอยู่บริเวณตอนกลางของชุมชนตามถนนทางหลวงแผ่นดินหมายเลข 220 และมีอัตราการเพิ่มของประชากรในเขตเทศบาลประมาณร้อยละ 0.12 อันเนื่องมาจากภายในเขตเทศบาลตำบลตำบลเมืองขุขันธ์ ได้มีการใช้พื้นที่เต็มพื้นที่แล้ว 
มีจำนวน 6 ชุมชน ได้แก่ 
การตั้งถิ่นฐานของประชากรในเขตเทศบาลตำบลเมืองขุขันธ์จะกระจุกตัวอยู่บริเวณภายในชุมชนเมือง โดยมีที่พักอาศัยอยู่บริเวณชานเมืองและพื้นที่การเกษตรจะอยู่นอกเขตเทศบาลโดยรอบ
เศรษฐกิจ.
การประกอบอาชีพของประชากรในเขตเทศบาลแบ่งออกเป็น 2 ประเภท คือ
การขนส่ง.
ทางหลวงแผ่นดิน
ถนนในเขตเทศบาล
ซอยในเขตเทศบาล
สถานีขนส่ง
ประพาส ลิมปะพันธุ์

ร้อยตรี ประพาส ลิมปะพันธุ์ อดีตสมาชิกสภาผู้แทนราษฎรจังหวัดสุโขทัย และสมาชิกสภาผู้แทนราษฎรแบบบัญชีรายชื่อ สังกัดพรรคชาติพัฒนา อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของนายชวน หลีกภัย และเป็นอดีตเลขาธิการพรรคชาติพัฒนา
ประวัติ.
ร้อยตรี ประพาส ลิมปะพันธุ์ เกิดเมื่อวันที่ 20 กันยายน พ.ศ. 2478 ที่อำเภอสวรรคโลก จังหวัดสุโขทัย เป็นบุตรของนายเพ่ง ลิมปะพันธุ์ กับนางปราย ลิมปะพันธุ์ สำเร็จชั้นระดับมัธยมศึกษาที่โรงเรียนสวรรควิทยา (โรงเรียนสวรรค์อนันต์วิทยา ในปัจจุบัน) สำเร็จการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ และได้รับปริญญาดุษฎีบัณฑิตกิตติมศักดิ์ สาขาวิทยาศาสตร์การเกษตร จากมหาวิทยาลัยเกษตรศาสตร์ Training Marketing at DACA (Japan) Training Of TOP Management at Perth University Australia 
ร้อยตรีประพาส สมรสกับนางวันเพ็ญ ลิมปะพันธุ์ มีบุตร 5 คน คือ ปิยะวดี ลิมปะพันธุ์ ปิยะชนก ลิมปะพันธุ์ ปิยะกมล ลิมปะพันธุ์ ปิยะหทัย ลิมปะพันธุ์ และปิยะวัช ลิมปะพันธุ์ นอกจากนั้นร้อยตรีประพาสยังเป็นพี่ชายของนายสมชาติ ลิมประพันธุ์ นายกเทศมนตรีเมืองสวรรคโลก 10 สมัย และเป็นลุงของนายสมเจตน์ ลิมประพันธุ์ อดีตสมาชิกสภาผู้แทนราษฎรจังหวัดสุโขทัย
การทำงาน.
ร้อยตรี ประพาส ลิมปะพันธุ์ เคยรับราชการเป็นทหารบก และเคยเป็นสมาชิกสภาผู้แทนราษฎรจังหวัดสุโขทัย สังกัดพรรคชาติพัฒนา และได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของพลเอกเปรม ติณสูลานนท์ (ครม.42) เป็นรัฐมนตรีช่วยว่าการกระทรวงการต่างประเทศ (ครม.43-45) และเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของนายชวน หลีกภัย เมื่อปี พ.ศ. 2537
ในการเลือกตั้ง พ.ศ. 2554 ได้ลงสมัคร ส.ส.ในระบบบัญชีรายชื่อลำดับที่ 1 ของพรรคชาติพัฒนาเพื่อแผ่นดิน ต่อมาในเดือนกันยายน พ.ศ. 2554 ได้รับเลือกเป็นเลขาธิการพรรคชาติพัฒนา (เปลี่ยนชื่อมาจากพรรคชาติพัฒนาเพื่อแผ่นดิน) แทนนายประดิษฐ์ ภัทรประสิทธิ์ ที่ลาออกจากพรรคไปร่วมงานกับพรรคชาติไทยพัฒนา
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติพัฒนา ลำดับที่ 4
สมาชิกสภาผู้แทนราษฎร.
ประพาส ลิมปะพันธุ์ ได้รับเลือกตั้งเป็นสมาชิกสภาผู้แทนราษฎรมาแล้ว 8 สมัย
ความเชื่อหลักของอณูชีววิทยา

ความเชื่อหลักของอณูชีววิทยา หรือ หลักเกณฑ์กลางสำหรับชีววิทยาโมเลกุล  นั้นมีการพูดถึงครั้งแรกโดย ฟรานซิส คริก ใน ค.ศ. 1958 และมีกล่าวซ้ำในบทความซึ่งตีพิมพ์ในวารสารเนเจอร์ เมื่อปี ค.ศ. 1970 ว่า
"ความเชื่อหลักของอณูชีววิทยาคือรายละเอียดโดยละเอียดขั้นต่อขั้นของการส่งต่อข้อมูล โดยระบุชัดเจนว่าข้อมูลไม่อาจถูกส่งย้อนจากโปรตีนกลับไปเป็นโปรตีนหรือกรดนิวคลิอิกได้"
กล่าวคือ กระบวนการสร้างโปรตีนนั้นเป็นกระบวนการที่ไม่สามารถเกิดย้อนกลับได้ ไม่สามารถสร้างดีเอ็นเอโดยมีโปรตีนเป็นต้นแบบได้
หลักเกณฑ์ดังกล่าวเป็นกรอบความเข้าใจการถ่ายทอดข้อมูลลำดับระหว่างข้อมูลข้อมูลลำดับ โดยในกรณีที่พบได้ทั่วไป จะขนส่งโพลิเมอร์ชีวภาพในสิ่งมีชีวิต โพลิเมอร์ชีวภาพแบ่งออกเป็น 3 ระดับใหญ่ ๆ ได้แก่ ดีเอ็นเอ อาร์เอ็นเอ (ทั้งสองเป็นกรดนิวคลีอิกทั้งคู่) และโปรตีน มีการถ่ายทอดข้อมูลโดยตรงที่เป็นไปได้จำนวน 3×3 = 9 วิธี ที่เกิดขึ้นระหว่างการถ่ายทอดข้อมูลเหล่านี้ หลักเกณฑ์ดังกล่าวได้แบ่งประเภททั้ง 9 วิธีนี้ออกเป็นสามประเภท ประเภทละสามวิธี คือ การถ่ายทอดทั่วไป 3 วิธี ซึ่งเชื่อกันว่าเกิดขึ้นตามปกติในเซลล์ส่วนใหญ่, การถ่ายทอดพิเศษ 3 วิธี ซึ่งเป็นที่รู้จัก แต่เกิดขึ้นเฉพาะเมื่ออยู่สภาวะที่เจาะจงในกรณีของไวรัสบางชนิดหรือในห้องปฏิบัติการ และการถ่ายทอดที่ยังไม่เป็นที่ทราบกันอีก 3 วิธี การถ่ายทอดทั่วไปอธิบายการไหลทั่วไปของข้อมูลทางชีววิทยา ซึ่งดีเอ็นเอสามารถคัดลอกตัวเองเป็นดีเอ็นเอ ข้อมูลดีเอ็นเอสามารถคัดลอกต่อเป็นเอ็มอาร์เอ็นเอได้ (การถอดรหัส) และโปรตีนสามารถถูกสังเคราะห์ได้โดยใช้ข้อมูลในเอ็มอาร์เอ็นเอเป็นแบบ (การแปลรหัส)
พรีออน.
พรีออนเป็นโปรตีนที่สามารถจำลองตัวเองได้ เป็นตัวการก่อโรค CJD โรควัวบ้า และโรคคูรู ปัจจุบันพบว่าการจำลองตัวเองของพรีออนก็อยู่ภายใต้กฎการคัดเลือกโดยธรรมชาติ เช่นเดียวกับกรดนิวคลีอิก การจำลองตัวเองของพรีออนเป็นตัวอย่างที่ขัดกับความเชื่อหลักของอณูชีววิทยา
เอฟเอคอมมิวนิตีชีลด์

เอฟเอคอมมิวนิตีชีลด์  หรือเดิมใช้ชื่อว่า แชริตีชีลด์ (Charity Shield) เป็นการแข่งขันฟุตบอลอังกฤษประจำปี ระหว่างผู้ชนะเลิศพรีเมียร์ลีกกับผู้ชนะในการแข่งขันเอฟเอคัพในฤดูกาลล่าสุด จัดขึ้นที่สนามเวมบลีย์ หากผู้ชนะในพรีเมียร์ลีกเป็นทีมที่ชนะในเอฟเอคัพด้วยแล้ว จะแข่งขันกับรองชนะเลิศในพรีเมียร์ลีกแทน การแข่งขันจัดขึ้นโดยสมาคมฟุตบอลอังกฤษโดยจะนำรายได้จากการแข่งขันเพื่อช่วยเหลือกิจกรรมด้านสังคมและการกุศลทั่วประเทศ รายได้จากค่าตั๋วและการขายรายการแต่ละนัดจะแจกจ่ายให้กับ 124 สโมสรที่ร่วมเข้าแข่งขันในเอฟเอคัพในรอบแรก สำหรับการทำกิจกรรมการกุศลของแต่ละทีม ส่วนที่เหลือจะนำไปให้องค์กรการกุศลที่ร่วมกับสมาคม การแข่งขันจัดขึ้นครั้งแรกในฤดูกาล 1908–09 โดยแทนที่เชริฟฟ์ออฟลอนดอนแชริตีชีลด์
หญ้าทราย

หญ้าทราย (ชื่อวิทยาศาสตร์: "Leersia hexandra") เป็นพืชวงศ์หญ้าและพืชหลายฤดู มีเหง้า ออกรากที่โคนเหง้า ต้นสูง 50 - 100 เซนติเมตร ใบเป็นเส้นตรง ยาว 15-30 เซนติเมตร มีปลอกหุ้มบริเวณข้อ เห็นเป็นขอบชัดเจน มีขน ดอกเป็นดอกช่อแบบพานิเคิลยาว 5-12 เซนติเมตร ประกอบด้วยช่อดอกย่อย 10 - 15 ช่อ และช่อยาว 2-3 เซนติเมตร ในประเทศไทย ออกดอกช่วง พฤศจิกายน - ธันวาคม ขยายพันธุ์ด้วยเหง้าและเมล็ด การสังเคราะห์ด้วยแสงคาดว่ามีการตรึงคาร์บอนแบบ C3 ชอบดินชื้นแฉะ พบในนาข้าว และที่ลุ่มน้ำขังทั้วประเทศไทย
นิวัตต์ ดารานันทน์

ศาสตราจารย์ นิวัตต์ ดารานันทน์ (7 กันยายน 2470 - 11 มิถุนายน 2554) อดีตกรรมการบริหารผู้ทรงคุณวุฒิโครงการสารานุกรมไทยสำหรับเยาวชน อดีตหัวหน้าภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย ผลงานสำคัญคือ เป็นกรรมการบริหาร และกรรมการบริหาร โครงการธนาคารสมองของสมเด็จพระนางเจ้าพระบรมราชินีนาถ
ศ.ดร.นิวัตต์ ดารานันทน์ เป็นอาจารย์ผู้สอน นิสิต และนักศึกษา วิศวกรรม ทั้งปริญญาตรี โท และเอก ทั้งชาวไทยและชาวเอเชีย อื่น ๆ นับเป็นปูชนียบุคคลที่สำคัญของชาวไทย ซึ่งประสิทธิประสาทวิชาการ แก่วิศวกร เพื่อให้เป็นกำลังสำคัญในการพัฒนาประเทศชาติในปัจจุบัน
การทำงาน.
ศาสตราจารย์ นิวัตต์ ดารานันทน์ หรือ ศาสตราจารย์ ดร.นิวัตต์ ดารานันทน์ เริ่มรับราชการเป็นอาจารย์ตรี คณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2493 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2510 และได้รับโปรดเกล้าแต่งตั้งเป็นรองศาสตราจารย์ ในปี พ.ศ. 2512 เป็นศาสตราจารย์ ในปี 2515 ต่อมาในปี พ.ศ. 2519 ได้รับการแต่งตั้งเป็นหัวหน้าภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย นอกจากนี้ยังได้รับการแต่งตั้งให้เป็นประธานกรรมการการประปานครหลวง ระหว่างปี พ.ศ. 2525-2526 กรรมการการท่าอากาศยานแห่งประเทศไทย ระหว่างปี พ.ศ. 2525-2529 กรรมการกฤษฎีกา รับเรื่องราวร้องทุกข์ ระหว่างปี พ.ศ. 2530-2542 และได้รับโปรดเกล้าแต่งตั้งเป็นศาสตราจารย์ เกียรติคุณในปี พ.ศ. 2530
หญ้ายอนหู

หญ้ายอนหู หรือ หญ้าดอกขาว (ชื่อวิทยาศาสตร์: "Leptochloa chinensis") เป็นพืชวงศ์หญ้าและพืชฤดูเดียว ขึ้นเป็นกอ ออกรากตามข้อ สูง 50 - 100 เซนติเมตร ใบเรียบ เป็นเส้นตรง ยาว 10 - 20 เซนติเมตร ดอกเป็นดอกช่อแบบพานิเคิล ยาว 20-60 เซนติเมตร มีช่อดอกย่อยแบบ spike จำนวนมาก ยาวประมาณ 10 เซนติเมตร แต่ละช่อมี 3-7 ดอก ขยายพันธุ์ด้วยเมล็ด ชอบดินที่ระบายน้ำได้ไม่ดี พบในนาหว่าน พบได้ทั่วประเทศไทย
หญ้ายอนหูเป็นพืชที่มีฤทธิ์ทางอัลลีโลพาธี สารสกัดด้วยเอทิลอะซีเตตจากลำต้น ยับยั้งการเจริญของแตงกวา แตงโม ฟักทอง ถั่วลิสงนา ผักเสี้ยนผี ผักเบี้ยใหญ่ ข้าว ไมยราบยักษ์ ผักกาดขาวและหญ้าข้าวนกได้
หญ้าชันกาด

หญ้าชันกาด (ชื่อวิทยาศาสตร์: "Panicum repens") เป็นพืชวงศ์หญ้าและเป็นพืชหลายฤดู กระจายตัวโดยการแตกหน่อ สูง 50-100 เซนติเมตร ใบค่อนข้างเป็นเส้นตรง ยาว 7-15 เซนติเมตร มีขนเล็กน้อยที่ด้านบนของใบและตามขอบ ดอกเป็นดอกช่อแบบพานิเคิล ยาว 10 -20 เซนติเมตร ขยายพันธุ์โดยใช้เหง้า เมล็ดส่วนใหญ่ไม่งอก ชอบดินแห้ง พบตามบริเวณริมถนน ที่รกร้าง บางครั้งเป็นวัชพืชในเขตเกษตรกรรม โดยเฉพาะสวนทุเรียน แพร่กระจายทั่วประเทศไทย
บุญเอื้อ ประเสริฐสุวรรณ

พลตรี บุญเอื้อ ประเสริฐสุวรรณ (ชื่อเดิม: กิมกุ่ย) (13 เมษายน พ.ศ. 2462 – 13 ตุลาคม พ.ศ. 2559) เป็นนักการเมืองชาวไทย เคยดำรงตำแหน่งประธานรัฐสภาและประธานสภาผู้แทนราษฎร เป็นอดีตรองนายกรัฐมนตรี และอดีตสมาชิกสภาผู้แทนราษฎรจังหวัดสุพรรณบุรี 10 สมัย
ประวัติ.
บุญเอื้อ ประเสริฐสุวรรณ เกิดเมื่อวันที่ 13 เมษายน พ.ศ. 2462 ที่ตำบลมะขามล้ม อำเภอบางปลาม้า จังหวัดสุพรรณบุรี เป็นบุตรของนายเอี้ยง กับนางช่วง สุวรรณหงษ์ (ต่อมาเปลี่ยนเป็น "ประเสริฐสุวรรณ") จบการศึกษาชั้นมัธยมจากโรงเรียนกรรณสูตศึกษาลัย และจบหลักสูตรประกาศนียบัตรวิชาครูพิเศษมัธยม (พม.) จากนั้นได้เข้าศึกษาต่อที่โรงเรียนทหารเสนารักษ์
สมรสกับนางดวงเนตร ประเสริฐสุวรรณ มีบุตร - ธิดา รวม 10 คน คือ
การทำงาน.
บุญเอื้อ ประเสริฐสุวรรณ เริ่มทำงานหลังจากจบประกาศนียบัตรครูพิเศษมัธยม (พม.) โดยเป็นครูประจำโรงเรียนกรรณสูตศึกษาลัย เมื่อปี พ.ศ. 2480 ก่อนจะไปศึกษาต่อที่โรงเรียนทหารเสนารักษ์ และรับราชการมีชั้นยศ "สิบเอก" จากนั้นได้เข้าร่วมในราชการสงครามจนได้รับเหรียญชัยสมรภูมิมหาเอเชียบูรพา และเหรียญชัยสมรภูมิสงครามโลกครั้งที่สอง และกลับมาเป็นอาจารย์สอนประจำที่โรงพยาบาลอานันทมหิดล จังหวัดลพบุรี กระทั่ง พ.ศ. 2488 ได้ลาออกจากราชการเพื่อดูแลครอบครัว และเปิดคลินิกรักษาพยาบาลชื่อว่า "วิริยะการแพทย์"
งานการเมือง.
บุญเอื้อ ได้เข้าสู่งานการเมืองโดยลงสมัครเป็นสมาชิกสภาจังหวัด (สจ.) เขตอำเภอบางปลาม้า จังหวัดสุพรรณบุรี และได้รับเลือกตั้งรวม 4 สมัย จากนั้นจึงได้เข้าสู่สนามการเมืองระดับชาติโดยการเป็นสมาชิกสภาผู้แทนราษฎร ตั้งแต่ปี พ.ศ. 2500 จนถึงปี พ.ศ. 2539 รวมถึง 10 สมัย โดยในระยะแรกได้ร่วมงานการเมืองกับพรรคเสรีมนังคศิลา, พรรคประชาธิปัตย์ และ พรรคสหประชาไทย ต่อมาในปี พ.ศ. 2518 จึงย้ายมาร่วมงานกับพรรคธรรมสังคม และพรรคชาติไทยในปีถัดมา และยังเป็นผู้ชักชวนนายบรรหาร ศิลปอาชา เข้าสู่งานการเมืองอีกด้วย
บุญเอื้อ ประเสริฐสุวรรณ เคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกเปรม ติณสูลานนท์ สืบแทนพันตำรวจเอก กฤช สังขทรัพย์ ที่ถึงแก่อนิจกรรมจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524
บุญเอื้อ เป็นรัฐมนตรีประจำสำนักนายกรัฐมนตรี และรองนายกรัฐมนตรี ในรัฐบาลของพลเอกชาติชาย ชุณหะวัณ ต่อมาในปี พ.ศ. 2538 ได้รับเลือกเป็นประธานสภาผู้แทนราษฎร
บุญเอื้อ ประเสริฐสุวรรณ ได้รับพระราชทานยศ "พลตรี" เป็นกรณีพิเศษ เมื่อปี พ.ศ. 2540
ถึงแก่อนิจกรรม.
พลตรี บุญเอื้อ ประเสริฐสุวรรณ ถึงแก่อนิจกรรมอย่างสงบ ในวันที่ 13 ตุลาคม พ.ศ. 2559 เวลา 08.00 น. ณ โรงพยาบาลศิริราช ด้วยโรคชรา สิริอายุรวมได้ 97 ปี และมีพิธีพระราชทานน้ำหลวงอาบศพในวันศุกร์ที่ 14 ตุลาคม 2559 มีพิธีพระราชทานเพลิงศพเมื่อวันที่ 11 ธันวาคม พ.ศ. 2559 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
จ่าสลอเตอร์

รอเบิร์ต รีมัส (Robert Remus; เกิด 27 สิงหาคม ค.ศ. 1948) เป็นนักมวยปล้ำอาชีพกึ่งเกษียณอายุชาวอเมริกันที่รู้จักกันดีในสังเวียน WWE มีชื่อ จ่าสลอเตอร์ (Sgt. Slaughter) เป็นอดีตแชมป์ WWF 1 สมัย และได้เข้าสู่หอเกียรติยศดับเบิลยูดับเบิลยูอีประจำปี 2004
*NWF Americas Championship (1 time)
เดสทินี (เพลงของมิกิ มะสึฮะชิ)

เดสทินี  เป็นซิงเกิลที่ 2 ของมิกิ มะสึฮะชิ ซิงเกิลนี้ได้รับการนำไปใช้ในอนิเมะยอดนักสืบจิ๋วโคนันเป็นเพลงเปิดที่ 9
ข้อมูลเพลง.
ซิงเกิลนี้เป็นซิงเกิลลำดับที่ 2 ของมิกิ มะสึฮะชิ รหัส GZCA-1085 ซิงเกิลนี้ได้นำมาใช้ในอนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 9 ของเรื่องนี้ใช้ตั้งแต่ตอนที่ 231-258 จำนวน 28 ตอน และนับเป็นซิงเกิลเดียวที่มิกิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 22 ด้วยยอดขาย 15,020 ชุด ซิงเกิลนี้มียอดขายรวมประมาณ 20,000 ชุด ซิงเกิลนี้อยู่ในชาร์ด 5 สัปดาห์ เป็นซิงเกิลเดียวของเธอที่ขึ้นในอันดับ ท็อป 30 ได้
ปี 2007 รินะ อาอิอุชิ และ ยูก้า ซาเอกุซะ ได้ร้อง Cover ในซิงเกิล นานะสึ โนะ อูมิ โวะ วาตารุ คาเซะ โนะ โยว นิ อยู่แทร็กที่ 2
รายชื่อเพลง.
คำร้องโดย  ทำนองโดย มะชิมะกะ สีโนฟุ เรียบเรียงโดย  
คำร้องโดย มิกิ มะสึฮะชิ ทำนองโดย คาวาโกะ นามิ เรียบเรียงโดย
โคอิวะทริลช็อกซัสเพนส์

โคอิวะทริลช็อกซัสเพนส์ (; โรมาจิ: "Koi wa Thrill, Shock, Suspense") เป็นซิงเกิลที่ 4 ของรินะ ไออูจิ ซิงเกิลนี้ใช้ในอะนิเมะยอดนักสืบจิ๋วโคนันเป็นเพลงเปิดที่ 8
ข้อมูลเพลง.
ซิงเกิลนี้เป็นซิงเกิลลำดับที่ 4 ของรินะ อาอิอุชิ รหัส GZCA-1049 ซิงเกิลนี้ได้นำมาใช้ในอะนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 8 ของเรื่องนี้ใช้ตั้งแต่ตอนที่ 205-230 จำนวน 25 ตอน และนับเป็นซิงเกิลแรกที่รินะ อาอิอุชิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 5 ซิงเกิลนี้มียอดขายรวม 105,260 ชุด ซิงเกิลนี้อยู่ในชาร์ด 6 สัปดาห์ เป็นซิงเกิลแรกที่มียอดขายเกิน 100,000 ชุด และ ซิงเกิลแรกที่ติดท็อป 5 และยังได้รับรางวัล GOLD จาก RIAJ อีกด้วย ในประเทศไทย เพลงนี้เป็นเพลงประกอบ Into ในการฉายรีรัน ของ ยอดนักสืบจิ๋วโคนัน ปี 1 ในช่วงปิดเทอมหน้าร้อน ปี 2553
คณะเภสัชศาสตร์ มหาวิทยาลัยอีสเทิร์นเอเชีย

คณะเภสัชศาสตร์ มหาวิทยาลัยอีสเทิร์นเอเชีย เป็นคณะเภสัชศาสตร์แห่งที่ 5 ของมหาวิทยาลัยเอกชน เปิดดำเนินการรับนักศึกษาเภสัชศาสตร์ครั้งแรกในภาคการศึกษา 2551 ซึ่ง ในปี พ.ศ. 2551 สภาเภสัชกรรม ได้ประกาศข้อบังคับสภาเภสัชกรรมว่าด้วยการรับรองปริญญา ประกาศนียบัตรในวิชาเภสัชศาสตร์หรือวุฒิบัตรในวิชาชีพเภสัชกรรมของสถาบันต่างๆ เพื่อประโยชน์ในการสมัครเป็นสมาชิก พ.ศ. 2551 ซึ่งได้ประกาศในราชกิจจานุเบกษาเล่มที่ 125 ตอนพิเศษ 67ง หน้า 53-59 ลงวันที่ 3 เมษายน 2551 (ภาคผนวก) ซึ่งมีสาระสำคัญที่เกี่ยวข้องกับหลักสูตร การขอความเห็นชอบหลักสูตร การรับรองปริญญา การรับรองสถาบัน โดยมีรายละเอียดตามประกาศสภาเภสัชกรรม พ.ศ. 2551 เรื่องหลักเกณฑ์ว่าด้วยการขอเปิดดำเนินการหลักสูตรปริญญาทางเภสัชศาสตร์ ซึ่งกำหนดให้มหาวิทยาลัย/สถาบันการศึกษาที่จะดำเนินการผลิตบัณฑิตทางเภสัชศาสตร์ซึ่งสภาเภสัชกรรมให้การรับรองหลักสูตรต้องมีคุณสมบัติ มีความพร้อมในการจัดการศึกษา และมีทรัพยากรต่างๆครบถ้วนตามประกาศดังกล่าวและจะรับรองปริญญาเพื่อประโยชน์ในการสมัครเป็นสมาชิกสภาเภสัชกรรม ซึ่งจะมีผลกระทบต่อสิทธิการสอบใบประกอบวิชาชีพเภสัชกรรมของบัณฑิต ทำให้บัณฑิตที่จบจากหลักสูตรที่มีการเรียนการสอน 6 ปี และมีการฝึกปฏิบัติงานวิชาชีพเภสัชกรรม ไม่น้อยกว่า 2,000 ชั่วโมงเท่านั้น ที่มีสิทธิ์สมัครสอบใบประกอบวิชาชีพเภสัชกรรมได้
หลักสูตร.
คณะเภสัชศาสตร์ มหาวิทยาลัยอีสเทิร์นเอเชีย เปิดทำการเรียนการสอน 2 หลักสูตรในระดับปริญญาตรี
ทำเนียบคณบดี.
รายนามคณบดีคณะเภสัชศาสตร์ มหาวิทยาลัยอีสเทิร์นเอเชีย
เนียร์

เนียร์  หรือ เนธ ริเวอร์  เป็นตัวละครฝ่ายปฏิปักษ์ของไลท์ ยางามิ ในมังงะซีรีส์ "เดธโน้ต" เป็นตัวละครสำคัญถัดจากตัวเอกในช่วงหลังของอนิเมะชื่อเดียวกัน หลังจากนั้นเพียงสี่ปี เขามีบทบาทในฐานะผู้สมทบตัวเอกในภาพยนตร์ "สมุดโน้ตสิ้นโลก" เนียร์เป็นหนึ่งในสองของผู้สืบทอดภารกิจจากแอล ผู้ซึ่งตรวจสอบพฤติการณ์และตัวตนของคิระ เขากลายเป็นผู้นำของ SPK (Special Provision for Kira) องค์กรที่เฝ้าดูเคสของคิระ และในท้ายที่สุดก็ประสบความสำเร็จในการเปิดเผยตัวตนของคิระ ให้เสียงภาษาญี่ปุ่นในฉบับอนิเมะโดย โนริโกะ ฮิดากะ, ในฉบับภาษาอังกฤษโดย เคธี เวเซลัค และ บรูโน โคโลเนล ในฉบับภาษาสเปน
เนื้อเรื่องย่อ.
ใน "เดธโน้ต" เนียร์เป็นหนึ่งในสองผู้สานต่อภารกิจของแอล ผู้มาจาก แวมมี่ เฮาส์ ซึ่งเป็นสถานเลี้ยงเด็กกำพร้าสำหรับเด็กที่มีพรสวรรค์ของวาตาริ ในวินเชสเตอร์ ประเทศอังกฤษ ในด้านการสืบสวน เขามีความอัจฉริยะอยู่ในตัว รวมถึงมีความใจเย็นต่อการประเมินสถานการณ์ ในขณะที่อีกคนหนึ่งซึ่งมีชื่อว่า เมลโล เป็นผู้มีอารมณ์ร้อนมากกว่าในการปฏิบัติหน้าที่ ซึ่งเนียร์เป็นผู้ที่มีความเหมือนกับแอลเป็นอย่างมาก โดยการแสดงให้เห็นพฤติกรรมแปลกๆในช่วงชีวิตปกติของเขา บ่อยครั้งที่อาจเห็นเขาหลังโก่งมากกว่าการนั่งในแบบของแอล นอกจากนี้ เขายังเล่นของเล่นต่างๆ โดยใช้ประกอบกับทฤษฎีของเขา ตลอดจนการแสดงออกอย่างเกียจคร้านรวมถึงการใช้มือลากเส้นผมของตัวเองเล่น เนียร์ยังเป็นผู้ที่แสดงออกถึงความเคารพที่มีต่อแอล และยึดมั่นถึงการแก้ปัญหาอาชญากรรมตามวิธีการของแอล แม้กระทั่งการชี้ถึงเบาะแสที่เขาให้ความสนใจมากกว่าการพยายามตามหาความยุติธรรม
แนวคิดและการพัฒนาตัวละคร.
สึงุมิ โอบะ ผู้เขียนเดธโน้ต กล่าวว่าเขาได้นำเสนอการร่วมมือเนียร์และเมลโล ในฐานะที่แอลไม่สามารถกำจัดคิระลงได้ โอบะรู้สึกว่าการนำเสนอตัวละครเพียงรายเดียวจะเป็นการซ้ำกันกับการต่อสู้ระหว่างไลท์กับแอล ดังนั้นเขาจึงต้องการเสนอเรื่องราวที่ที่สามต้องมาต่อสู้กันแทน โอบะกล่าวว่าเขาไม่ได้เริ่มต้นการพัฒนาบุคลิกของพวกเขาในฐานะที่เขาต้องการเปิดเผยผ่านทางการกระทำของตัวละครเหล่านี้แทน
ในสื่ออื่น.
ใน "สมุดโน้ตสิ้นโลก" แอลได้ช่วยเด็กชาวไทย พร้อมกับมอบของขวัญสำหรับการคำนวณ แอลได้ตั้งความหวังสำหรับเด็กคนนี้ในการเอาตัวรอดจากหมู่บ้านที่ถูกทำลายลงด้วยโรคร้ายแรง เขารู้เช่นเดียวกับแอลว่า กฎของเดธโน้ตจะสังหารนักสืบที่มีประสบการณ์ได้ด้วยช่วงระยะเวลาอันสั้น เนียร์ไม่ค่อยมีบทพูดมากนักในฉบับภาพยนตร์ (ตลอดช่วงระยะเวลาของภาพยนตร์ เขากล่าวแต่เพียงตัวเลขและตัวอักษร) และเมื่อเขาพูดเขาจะพูดเป็นภาษาอังกฤษเท่านั้น เช่นเดียวกับตัวละครหลายรายที่ได้รับการเปลี่ยนแปลงจากฉบับแอนิเมชันมาเป็นฉบับคนแสดง เนียร์ปรากฏในภาพลักษณ์ของเด็กผมสีดำแทนสีขาวดังที่เห็นในอนิเมะ ผู้รับบทเป็นเนียร์คือ นารุชิ ฟุกุดะ ในฉบับภาพยนตร์ และให้เสียงพากย์ภาษาอังกฤษโดย ไมเคิล สตรัสเซวิชี และด้วยเหตุผลบางอย่างที่ไม่อาจทราบได้ คือการที่แม้ว่าแอลจะเรียกชื่อของเด็กผู้ชายคนนี้ว่า เนียร์ แต่ในฉากจบที่แสดงรายชื่อนักแสดงกลับเป็น เด็กผู้ชาย โดยไม่ระบุชื่อแทน
สมิตา สรสุชาติ

สมิตา สรสุชาติ อดีตหัวหน้าพรรคมหาชน และเป็นภริยาของนายอรรคพล สรสุชาติ อดีตโฆษกประจำสำนักนายกรัฐมนตรี
ประวัติ.
สมิตา สรสุชาติ เกิดเมื่อวันที่ 26 มีนาคม พ.ศ. 2503 ที่เขตคลองเตย กรุงเทพมหานคร(จังหวัดพระนครในขณะนั้น)เป็นบุตรสาวของ ร้อยเอกสมิต ยมะสมิต กับหม่อมหลวงพร้อมจิตร ยมะสมิต (สกุลเดิม สนิทวงศ์) มีน้องชายหนึ่งคน ชื่อ ชาลี ยมะสมิต สำเร็จการศึกษาระดับปริญญาตรี ด้านอักษรศาสตร์ จากจุฬาลงกรณ์มหาวิทยาลัย เมื่อปี พ.ศ. 2526 และปริญญาโท ด้านภูมิภาคศึกษา จากมหาวิทยาลัยลอนดอน เมื่อปี พ.ศ. 2539 และสำเร็จการศึกษาปริญญาตรี ด้านนิติศาสตร์ (ระบบทางไกล) จากมหาวิทยาลัยรังสิต 
สมิตาได้สมรสกับ อรรคพล สรสุชาติ อดีตโฆษกประจำสำนักนายกรัฐมนตรี มีบุตรสองคน คือ พลายพล และแพรวตา สรสุชาติ
งานการเมือง.
สมิตา สรสุชาติ เคยร่วมงานการเมืองกับพรรคประชาธิปัตย์ โดยลงสมัครสมาชิกสภาผู้แทนราษฎร กรุงเทพมหานคร เขต 24 ในการเลือกตั้ง พ.ศ. 2544 ต่อมาได้ย้ายมาร่วมงานกับพรรคมหาชน พร้อมกับนายอรรคพล และได้รับเลือกในที่ประชุมพรรค เมื่อวันที่ 20 มกราคม พ.ศ. 2551 ให้ดำรงตำแหน่งหัวหน้าพรรคมหาชน
จีทีเอชออนแอร์

จีทีเอช ออน แอร์ (เริ่มใช้ชื่อปัจจุบันตั้งแต่ 1 พฤศจิกายน พ.ศ. 2556) ชื่อเดิม: เพลย์ แชนแนล (Play Channel) และ เพลย์-จีทีเอช ออน แอร์ (Play-GTH On Air) เป็นช่องโทรทัศน์ผ่านดาวเทียม ซึ่งนำเสนอรายการบันเทิงต่างๆ รวมถึงภาพยนตร์ หรือละครชุดจากจีทีเอช และสกู๊ปเบื้องหลังการถ่ายทำผลงานดังกล่าว ซึ่งบริษัท จีเอ็มเอ็ม แกรมมี่ จำกัด (มหาชน) ผลิตร่วมกับ บริษัท จีเอ็มเอ็ม ไท หับ จำกัด (จีทีเอช) และนิตยสารอิมเมจ ในนาม "บริษัท จีทีเอช ออนแอร์ จำกัด" ซึ่งเริ่มทดลองออกอากาศ เมื่อวันที่ 16 พฤษภาคม พ.ศ. 2554 และออกอากาศจริงเมื่อวันที่ 24 พฤษภาคม ปีเดียวกัน ซึ่งพร้อมกับช่องเจเคเอ็น แชนแนล (JKN Channel) และเจเอสแอล แชนแนล (JSL Channel) และมีคำขวัญว่า "จีทีเอช ออนแอร์ ช่องบันเทิงคุณภาพ จากค่ายหนังอารมณ์ดี จีทีเอช"
ช่องจีทีเอชออนแอร์ ออกอากาศผ่านระบบดาวเทียม ไทยคม 5 ระบบซี-แบนด์ ความถี่ 3760 ระดับสัญญาณ (Symbol Rate) 30000 แนวการรับ แนวนอน และระบบเคยู-แบนด์ ความถี่ 12272 ระดับสัญลักษณ์ (Symbol Rate) 30000 แนวการรับ แนวตั้ง โดยสำหรับกล่องรับสัญญาณดาวเทียม ของจีเอ็มเอ็ม แซท จะเป็นช่องหมายเลข 11 และ 316 ต่อมาตั้งแต่วันที่ 1 พฤศจิกายน พ.ศ. 2556 ทดลองออกอากาศในระบบโทรทัศน์ความละเอียดสูง (เอชดี) ผ่านกล่องรับสัญญาณดาวเทียม จีเอ็มเอ็ม แซท-เอชดี ทางช่องหมายเลข 409 พร้อมทั้งเข้ารหัสสัญญาณ เพื่อป้องกันไม่ให้กล่องรับสัญญาณดาวเทียมอื่นๆ สามารถรับชมได้ ซึ่งต้องถอดรหัสสัญญาณก่อน จึงรับชมได้ตามปกติ แต่ยุติการออกอากาศระบบเอชดี ตั้งแต่วันที่ 1 มกราคม พ.ศ. 2558 เนื่องจากหมดสัญญาเช่าคลื่นความถี่
เทศบาลตำบลชุมพวง

เทศบาลตำบลชุมพวง เป็นเทศบาลตำบลแห่งหนึ่ง ตั้งอยู่ในอำเภอชุมพวง จังหวัดนครราชสีมา รหัสไปรษณีย์ 30270
ประวัติ.
เมื่อปี พ.ศ. 2505 อำเภอชุมพวงได้พิจารณาเห็นว่าท้องที่ อำเภอชุมพวง มิได้มีการจัดตั้งสุขาภิบาล แม้แหล่งชุมชนที่ตั้งตัวที่ว่าการอำเภอ ทั้งนี้ ด้วยแต่เดิมมา ที่ว่าการอำเภอนี้ได้สร้างขึ้นห่างไกลจากตัวหมู่บ้าน และได้มีอาคารบ้านเรือนและตลาดร้านค้าได้เกิดมีหนาแน่นขึ้นภายหลัง นายธีระ ศิริธรรม นายอำเภอชุมพวงขณะนั้น ได้เสนอให้มีการจั้งตั้งสุขาภิบาลชุมพวงขึ้น แต่เนื่องจากข้อมูลและเอกสารต่าง ๆ ยังไม่ครบถ้วนสมบูรณ์ จึงยังไม่สามารถจัดตั้งสุขาภิบาลได้ในขณะนั้น
จนกระทั่งเมื่อวันที่ 17 สิงหาคม พ.ศ. 2507 กระทรวงมหาดไทย โดย พลเอก ประภาส จารุเสถียร รัฐมนตรีว่าการฯ ได้มีประกาศจัดตั้ง “สุขาภิบาลชุมพวง อำเภอชุมพวง จังหวัดนครราชสีมา” ขึ้น และประกาศ ในราชกิจจานุเบกษา เล่ม 81 ตอนที่ 83 วันที่ 1 กันยายน 2507
ต่อมาได้มีพระราชบัญญัติเปลี่ยนแปลงฐานะของสุขาภิบาลเป็นเทศบาล เมื่อ พ.ศ. 2542 ประกาศ ในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีผลให้สุขาภิบาลชุมพวงเปลี่ยนแปลงฐานะเป็น “เทศบาลตำบลชุมพวง” เมื่อวันที่ 25 พฤษภาคม 2542
ที่ตั้ง อาณาเขต ประชากร.
เทศบาลตำบลชุมพวง ตำบลชุมพวง อำเภอชุมพวง จังหวัดนครราชสีมา ห่างจากเมืองนครราชสีมา ประมาณ 98 กิโลเมตร มีพื้นที่ 9.11 ตารางกิโลเมตร หรือประมาณ 6,170 ไร่ ประกอบไปด้วยหมู่บ้านจำนวน 11 หมู่บ้าน และมีประชากรทั้งสิ้น 9,477 คน 
การคมนาคม.
เป็นเส้นทางหลักในการคมนาคมระหว่างตำบลกับภายนอก และมีถนนเชื่อมอำเภอ ในการคมนาคมขนส่งภายในเทศบาล
เทศบาลตำบลขามสะแกแสง

ขามสะแกแสง เป็นเทศบาลตำบลแห่งหนึ่ง ตั้งอยู่ในอำเภอขามสะแกแสง จังหวัดนครราชสีมา 
ข้อมูลพื้นฐาน.
เทศบาลตำบลขามสะแกแสง ตำบลขามสะแกแสง อำเภอขามสะแกแสง จังหวัดนครราชสีมา ห่างจากเมืองนครราชสีมา ประมาณ 50 กิโลเมตร มีพื้นที่ 3.11 ตารางกิโลเมตร หรือประมาณ 1,946 ไร่ ประกอบไปด้วยหมู่บ้านจำนวน 4 หมู่บ้าน และมีประชากรทั้งสิ้น 5,480 คน โดยแบ่งพื้นที่ เป็น 2 ส่วนดังนี้ 
ส่วนที่ 1.
ประกอบด้วยหมู่ 1, 2, 3 และ 6 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ ลำปรุ ลำบริบูรณ์ ลำตะกุด และคลองตาเมืองซึ่งเป็นแหล่งน้ำที่มนุษย์สร้างขึ้นไหลผ่าน และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
ส่วนที่ 2.
ประกอบด้วยหมู่ 1 2 3 และ 13
ยาคอฟ สเมอร์นอฟฟ์

ยาคอฟ สเมอร์นอฟฟ์ ((6 ธันวาคม ค.ศ. 1951) หรือ Yakov Naumovich Pokhis) เป็นนักแสดงตลก นักวาด และอาจารย์ ชาวอเมริกันเชื้อสายยูเครน เขาเป็นที่รู้จักในการเล่นตลกเสียดสีชีวิตของเขาภายใต้การปกครองของโซเวียตเปรียบเทียบกับชีวิตที่อยู่ในสหรัฐอเมริกา 
ปัจจุบันเขามีโรงละครในเมืองแบรนสัน รัฐมิสซูรี ในขณะเดียวกันเขาเป็นอาจารย์อยู่ที่มหาวิทยาลัยมิสซูรีสเตต และมหาวิทยาลัยดรูรี ในด้านการแสดง
เทศบาลตำบลท่าช้าง (จังหวัดนครราชสีมา)

ท่าช้าง เป็นเทศบาลตำบลแห่งหนึ่งตั้งอยู่ในอำเภอเฉลิมพระเกียรติ จังหวัดนครราชสีมา
ข้อมูลพื้นฐาน.
เทศบาลตำบลท่าช้างห่างจากเมืองนครราชสีมาประมาณ 18 กิโลเมตร มีพื้นที่ 8 ตารางกิโลเมตร ประกอบไปด้วยหมู่บ้านจำนวน 10 หมู่บ้าน และมีประชากรทั้งสิ้น 5,028 คน โดยแบ่งพื้นที่ เป็น 2 ส่วนดังนี้ 
ส่วนที่ 1.
ประกอบด้วยหมู่ 1 ถึงหมู่ 10 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ แม่น้ำมูล ลำบริบูรณ์ และลำห้วยอีก 2 สาย และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
ประวัติ.
เทศบาลตำบลท่าช้าง เดิมเป็นสุขาภิบาลท่าช้างซึ่งจัดตั้งขึ้นตามพระราชกฤษฎีกา เล่ม 108 ตอนที่ 177 ลงวันที่ 7 ตุลาคม 2534 ต่อมาในปี พ.ศ. 2542 เปลี่ยนแปลงฐานะจากสุขาภิบาลเป็นเทศบาลตำบลท่าช้าง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 และประกาศในราชกิจจานุเบกษา เล่มที่ 116 ตอนที่ 9 ลงวันที่ 24 กุมภาพันธ์ 2542 โดยยกฐานะจากสุขาภิบาลเป็นเทศบาล เมื่อวันที่ 25 พฤษภาคม 2542 เป็นต้นมา